Do you want to know a secret?: d’abril 2011\nCAL PORRA PER DIMARTS o ja ho deixem per la FINAL... :P ??\nPublicat per sànset i utnoa a 20:55 15 secrets compartits\nPer tots és conegut que Catalunya és un país de fireta, de broma. Des de fora –i des de dins- molts saben que ens poden fer totes les barrabassades que vulguin, que nosaltres pararem l’altra galta. Som gent de seny, ves.\nQuants volem la llibertat? des de fora –i també des de dins- diuen que la volem ben poquets. Ens manifestem i es descompten. Potser sí que acabarem per creure que només hi érem “cinco o seis”. Els independentistes –de qualsevol dels colors- fem com l’esquerra més protocol•lària i més quistosa: tendim a disgregar-nos, a discutir-nos, a anar per separat. ERC? SI? Reagrupament? El president despista els seus votants. Convergència és independentista? El senyor Mas, com aquell il•lustre bigotut, sembla que només se sàpiga treure les vergonyes en la més estricta intimitat. Que feixuc que deu ser això de tenir anhels!\nElls viuen tranquils. El juliol passat, es reafirmen, només va ser un esclat puntual de sostinguda rauxa. No sospiten, no volen creure que va ser un primer pas. Tinc la ferma convicció que no érem, que no en som “cinco o seis”. En som molts més. Hi som molts més dels que crèiem. Només ens falta saber anar junts. L’esquerra, la dreta o les conviccions religioses no tenen sentit quan ens manca el que és més important: la llibertat. Perquè per sobre de tot volem estimar, sentir-nos estimats i saber-nos lliures.\nI la llibertat només l’assolirem si aconseguim avançar units. Hem d’emprar sense pors ni recels totes les eines que estiguin al nostre abast. Ens hem de moure. I Assemblea.cat, en aquest sentit, pot ser-nos molt útil.\nPerquè només així aconseguirem anar més lluny, més lluny dels arbres caiguts que ara ens empresonen.\nPublicat per sànset i utnoa a 11:43 12 secrets compartits\nEtiquetes de comentaris: El meu país petit, política, reflexions, sentiments\nPublicat per sànset i utnoa a 8:35 40 secrets compartits\nPublicat per sànset i utnoa a 11:35 21 secrets compartits\nPublicat per sànset i utnoa a 10:04 14 secrets compartits\n1.COLL I GILABERT "EL RÁPIDO"\nAvui anava a fer un post sobre la SalouFest que se’ns ve a sobre. Amb un to entre noucentista i cínico-simiesc. Doncs, a tocar-se la pera que els del Patufet se m’han avançat. Els deixebles de Coll i Gilabert m’han plagiat... i ho han fet abans que jo ho escrivís! I, per si fos poc, m’han traduït les idees!\n2. GENT EN CRISI (2)\nPublicat per sànset i utnoa a 12:10 11 secrets compartits\nEtiquetes de comentaris: El meu país petit, gent del llamp, gent en crisi\nEscrit dedicat a animar a aquella gent que és mileurista –o menys- i/o que li han retallat el sou o que està a l’atur.\nRics, envegeu-nos, que ser pobre mola un munt!.. Però... i per què?\n1- No estem obligats –en alguns casos- a fer la declaració de renda.\n2- És poc provable que ens droguem. En el cas que ho fem, ho farem poc.\n3- Moltes de les disputes amb la parella s’hauran acabat: no ens barallarem per on anar a sopar, soparem a casa. No ens barallarem per on anar a fer el cubata, el farem a casa. No ens barallarem per on anirem de vacances, les farem a casa.\n4- Descobrirem noves marques -blanques- de menjar i de beure. El nostre paladar gaudirà de noves experiències.\n5- Alguna gran cadena de venda de tèxtils ens farà descomptes de tant en tant.\n6- Ningú ens demanarà diners i si algú ens en demana, podrem aprofitar per desfogar-nos amb ell.\n7- Serem uns paios sans: anirem a peu a tot arreu.\n8- Molta gent ens compadirà, fet que podrem aprofitar per aconseguir invitacions diverses (l’èxit serà directament proporcional al morro que tinguem).\n9- Serem sostenibles, i no només per no tenir-ne prou per benzina, sinó perquè el diari del diumenge l’aprofitarem fins el dissabte següent. L’Amazònia ens ho agrairà.\n10- El nostre ingeni anirà en augment. Inventarem trucs per evitar fer despesa: procurarem anar a l’WC de la feina (feia massa dies que no tocava el tema). Reaprofitarem les ampolletes d’aigua i la càrrega de la brita fins a nivells inhòspits. Tirarem de la cadena només en moments puntuals i quan el nostre sistema olfactiu ens avisi que ja és estrictament necessari (ho havia de dir, sinó rebentava). Descobrirem noves receptes, filles del que ens quedi a la nevera (famosos són els “macarrons a la fossa comuna”). Només ens posarem desodorant en ocasions especials (el "desodorant del diumenge"). No trucarem, farem perdudes fins que ens truquin. Vendrem òrgans (sempre que el tinguem "repe" i que almenys un ens funcioni correctament. En el cas que un no acabi de xutar, intentarem colar-lo com a bo), etc.\n11- I, sobretot, cap descendent o afí ens voldrà cap mal per fer-se amb la nostra herència. A viure tranquils!\nBe happy, be poor!!!\nPublicat per sànset i utnoa a 12:11 25 secrets compartits\nEn pocs dies serà(an) aquí. Presidents, tremoleu!\nPublicat per sànset i utnoa a 9:09\nEls científics del DYWTKAS dexifren la conversa entre els dos famosos nadons\nDesprés de dies d’investigació i de deguda reinterpretació, des del DYWTKAS hem aconseguit transcriure la conversa entre els dos famosos bessons de 18 mesos que realment (informació no confirmada) resideixen a Bellmunt del Priorat. Tot seguit, i després del vídeo i perquè som gent a qui li agrada compartir, us en passem l’extracte.\n-Ec, què fots per aquí?\n-Res, assajo un discurs.\n-Ah,sí? i per a què?\n-Cagoncoi (indignat), per quan sigui president del PP català!\n-Va home, (riure burleta) no diguis animalades!\n-Mira, no em toquis el que no sona, que fa rato que estic esperant el biberó de civada... i els vells com si sentissin ploure. I, per si fos poc, tocant la pera amb la càmera dels collons i fent sorollets guturals!\n-Em preocupen, francament. Tot el dia amb “dadadadàs”... com volen que aprenguem a parlar si no se’ls entén ni a ells!?!\n-Vaya, jo estic per demanar que m’aparquin a un centre d’acollida. Més tranquil, tu! Bueno, ves a donar un tomb que he de seguir amb el discurs.\n-Ah, què anaves en sèrio?\n-No, mira, parlo per parlar jo!\n-Va, home, què no veus que sent del PP mai faràs res a la vida?\n-Ah, no? mira el Camps o... tots els de Marbella! A més a més, de moment m’empara la Llei del menor... (es comença a tornar a indignar)... on recollons està el biberó de civada??? Tu (mirant a càmera) espavila, que hauré d’acabar contractant un taxidermista!\n-... (nota una ferum estranya)... Noi, molt PP i més punyetes, però em sembla que la gavina -no la Rosell- t’ha deixat un regal als bolquers!\n-Sí, i així de gran (belluga amb el braços ben oberts per intentar fer entendre al seu germà les dimensions de l’obsequi)! Cony, quan m’hi fico, m’hi fico. Sóc talentós fins i tot per això!\n-Sí, talent tot el que vulguis, però de vici encara en tens més!\n-Se m’estan començant a unflar els dallonses... me’n vaig a envair Polònia!\n-Au doncs, pren l’abric que el Molina ha dit que a Varsòvia farà frescor...\nPublicat per sànset i utnoa a 12:00 15 secrets compartits\nEtiquetes de comentaris: Bellmunt del Priorat, humor, Paraules amb vi


L'oposició tem que Rajoy apugi l'IVA\nEl PSOE creu que ara el govern espanyol es resisteix a dir-ho per motius electorals\nJOAN RUSIÑOL Madrid 13/03/2012 12:53\nEl gruix de l'oposició al Congrés dels diputats tem que el president del govern espanyol, Mariano Rajoy, acabi apujant l'IVA per quadrar els pressupostos, després que Brussel·les obligui l'Estat espanyol a cenyir-se a un objectiu de dèficit del 5,3% i no del 5,8% previst per la Moncloa.\nLa portaveu parlamentària del PSOE, Soraya Rodríguez, està convençuda que l'executiu espanyol "està pensant" en augmentar els impostos per compensar a través dels ingressos els comptes pel 2012. Els socialistes denuncien que "no es pot aprovar" aquesta tarda el sostre de despesa perquè s'haurà de modificar un cop el ministre Luis de Guindos ja ha dit que accepta les exigències comunitàries. Els socialistes creuen que Madrid també farà una "retallada brutal" de les prestacions per desocupació i que ara no ho diu per motius "electoralistes", de cara als comicis d'Andalusia i Astúries del 25 de març.\nEl portaveu de CiU al Congrés, Josep Antoni Duran i Lleida, també ha recordat que Rajoy es va comprometre a no apujar l'IVA. Ara bé, amb el nou escenari, ha admès que "alguna cosa haurà de fer". Més contundent, el portaveu del PNB, Josu Erkoreka, s'ha mostrat convençut que aquest és el pla ocult de la Moncloa.


4. Peky Explora: Retorn al passat. La Gran Bretanya en la prehistÃ²ria : Equipo Everest : 9788447471126\n4. Peky Explora: Retorn al passat. La Gran Bretanya en la prehistÃ²ria\nBy (author) Equipo Everest , Illustrated by InÃ©s Burgos PÃa , Translated by Alfatara Serveis LingÃ¼Ãstics i Editorials\nHe viatjat fins a la Gran Bretanya. Durant uns quants dies, els meus amics i jo hi hem investigat coses sobre la Prehistòria. Sabíeu que les persones d'aquella època vivien en coves? Ara estem a Stonehenge, és un lloc apassionant i que em desperta molta curiositat. Com van ser capaços de fer esta construcció tan sorprenent?\nPeky és una incansable i curiosa aventurera que viatja per tot el món. A través de les seues postals, coneixerem llocs com l'Àrtic, Amèrica del Nord, el desert o Nepal i ens submergirem en el món de la investigació i el descobriment. Amb Peky sabrem que les glaceres es desprenen, que hi ha restes de vaixells pirates en el més profund del mar i que els dinosaures van desaparèixer fa milions d'anys. I açò és solament el principi. Peky té moltes coses que contar-te sobre el cos humà, l'aigua, la llum, l'espai…


La Comissió de Govern per a Assumptes Econòmics ha aprovat facultar el Conseller de Treball, Indústria, Comerç i Turisme de la Generalitat de Catalunya, a subscriure un acord amb la Cambra Oficial de Comerç i Indústria\nquery_builder 10 desembre 2002 16:18\nPer tal de continuar avançant en el terreny de la simplificació i de la racionalització de processos administratius que afecten les activitats empresarials, en la sessió de la Comissió d’avui s’ha acordat facultar el conseller d’Indústria, Comerç i Turisme de la Generalitat de Catalunya, a subscriure un acord amb la Cambra Oficial de Comerç i Indústria de Manresa.\nLes Cambres de Comerç, com a entitats de dret públic àmpliament implantades i reconegudes, són un col·laborador idoni, que permet donar un pas més en aquest procés.\nLa gestió i la resolució dels tràmits d’aquest nou servei OGU – CAMBRA és de forma anàloga a la gestió que efectuen les pròpies Oficines de la Generalitat. Així doncs, el servei previ d’informació que aquestes oficines presten indica als empresaris què cal fer per a nova instal·lació o obertura, l’ampliació o el trasllat d’un establiment o una activitat empresarial de l’àmbit d’actuació dels departaments de la Generalitat de Treball, Indústria, Comerç i Turisme, Agricultura, Ramaderia i Pesca, Medi Ambient i Sanitat i Seguretat Social.\nAquest model basat en la constitució d’una finestreta de tramitació administrativa a les Cambres permet apropar els serveis de tramitació a les empreses, fent possible la seva integració en la resta de serveis que la Cambra ha de prestar.\nEl marc de col·laboració entre la Generalitat de Catalunya i les Cambres Oficials de Comerç, Indústria i Navegació de Catalunya es va establir amb la signatura d’un conveni l’any 1999, amb la finalitat de crear un entorn favorable a les iniciatives empresarials i fomentar la competitivitat, la innovació i la excel·lència en totes les manifestacions de l’activitat comercial, turística i industrial.\nAquest conveni s’ha materialitzat a través de deu acords específics: el primer encàrrec va tenir lloc l’octubre de 2000 a la Cambra Oficial de Girona, amb posterioritat s’ha procedit a fer el mateix amb les cambres de Tortosa i de Barcelona (a través de les seves oficines d’atenció per als serveis d’empresa de Barcelona, Berga, Granollers, Vilanova i la Geltrú i Vic) i el proppassat mes de juny de 2002 amb les Cambres de Sabadell, Tàrrega i Terrassa.\nAixí doncs, amb la signatura d’aquest conveni, s’encarregarà a l’OGU – CAMBRA de la Cambra Oficial de Comerç i Indústria de Manresa la gestió abans esmentada.


Orís suspèn el Mercat de la Patata del Bufet per les mesures sanitàries\nAquest era el penúltim cap de setmana de la fira que havia d'acollir el concurs de pintura ràpida.\nPublicat 16/10/2020, Orís - Festes i Fires\nSuspenen la 26a edició del Mercat de la Patata del Bufet d’Orís després de les mesures anunciades pel govern de la Generalitat dimecres al migdia per frenar l’expansió de la Covid-19. A través d’un comunicat, l’Ajuntament d’Orís donava a conèixer aquest dijous “que la situació epidemiològica” i les noves mesures preses pel govern català “ens han obligat a fer-ho”. El mercat ha pogut desenvolupar-se durant els dos primers diumenges d’octubre en què s’han venut entre 2000 i 2500 quilos de patates cada dia d’un total de 10.000 quilos de patates. Un dels productors, Josep Soldevila, va explicar dijous al vespre en el programa ‘Entrevista en Temps de Nit’ de Ràdio Ona “que és una llàstima”, però la situació actual de pandèmia “és la que és”.\nSoldevila afegeix que aquesta circumstància els afecta “econòmicament”, perquè les patates que havíen de vendre durant els quatre diumenges d’octubre “difícilment les vendrem a les cases”. I és que els visitants aprofitaven els diumenges “per acostar-se al Mercat, visitar el Castell i quedar-se a dinar en alguns dels restaurants de la població”.\nDins les activitats paral·leles al Mercat, la setmana passada es va fer la presentació del llibre ‘Història d’un crit’, de l’activista independentista Joan Porras, conegut popularment com a Joan BonaNit. L’edició d’enguany ja es va presentar amb una programació reduïda, a causa de la pandèmia, i per tant, no contemplava els tastets de patata que oferia l’Associació de Dones d’Orís, la mostra gastronòmica i la castanyada popular. Aquest era el penúltim cap de setmana del mercat i s’havia de celebrar el 25è concurs de pintura ràpida.


Nolito: “El Barça és el favorit, és complicat guanyar-lo”\nNOLITO, AL ‘TU DIRÀS’\nEl davanter del Sevilla ha valorat la final de Copa contra el Barça en una entrevista al ‘Tu diràs’ després que el Barça hagi eliminat el València\nNolito. // EFE\nNolito ha valorat la tornada de semifinals del Barça contra el València i la final de Copa contra el Sevilla en una entrevista al Tu diràs. L’exblaugrana ha elogiat el Barça, i a Messi en particular qualificant les seves actuacions d’”espectacle i recital”, i ha penjat clarament el cartell de favorit als de Valverde per la final que es jugarà dissabte 21 d’abril amb seu per confirmar.\nJugar la final contra el Barça? Són un equip molt potent, però no hi podem fer res, és el que toca. És complicat treure-li algo al Barça, és un dels millors equips del món. Encara queda molt per la final de la Copa, ja veurem com arribem els dos\nEl davanter nascut a Sanlúcar de Barrameda ha reiterat que el Sevilla s’ha refet dels mals resultats que van encadenar i que això els ha permès classificar-se per a la final de la Copa i per als vuitens de la Champions. Nolito també ha destacat que queden dos mesos per a la final i que l’important serà com s’arriba a la cita.\nGuanyar-li la final al Barça seria la cirereta del pastís, però primer ens hem de centrar en la Lliga, després en la Champions i quan arribi la final hem de mirar d’arribar-hi a tope\nEl davanter també ha explicat que abans de marxar al Manchester City va estar a punt de venir al Barça.\nVaig estar a punt de venir al Barça. Però a l’estiu em va trucar Guardiola per anar al City i amb la família vam creure que era el millor, allà era més fàcil tenir minuts\nDe la seva temporada al club cityzen, Nolito considera que els cinc mesos sense pràcticament jugar van ser decisius en la seva presa de decisió de tornar a Espanya.\nA Manchester va anar tot bé fins que vaig deixar de jugar, però de tot se n’aprèn. Quan a final de temporada va sortir l’oportunitat del Sevilla, no m’ho vaig pensar


La Filmoteca d'Estiu obté 8.492 espectadors i una mitjana de 314 pers\nS'ha celebrat del 30 de juliol al 29 d'agost als jardins del Palau de la Música de València\nLa Filmoteca d"Estiu. EPDA\nLa Filmoteca d'Estiu, celebrada del 30 de juliol al 29 d'agost als jardins del Palau de la Música de València, ha obtingut en aquesta edició 8.492 espectadors i una mitjana de 314 persones per sessió. Aquest fet suposa un increment respecte a l'edició de 2020 en el nombre d'espectadors de 7,59 % en el qual es van registrar 7.893 espectadors i una mitjana de 292 persones per sessió.\nSi en 2020 es va fixar un aforament del 30 % respecte a la capacitat del recinte per la normativa de la COVID-19, en 2021 s'ha fixat l'aforament en un 50 % per a garantir les condicions de seguretat i comoditat dels espectadors. Com a novetat, d'enguany, s'ha iniciat la venda d'entrades en línia a través de la web de l'IVC.\nEn total s'han projectat dotze pel·lícules en 27 sessions. A més de l'habitual cicle amb les millors pel·lícules de l'any en versió original i la revisió de grans clàssics, la programació de la Filmoteca d'Estiu ha rendit homenatge a Luis García Berlanga en l'any de la celebració del seu centenari.\nLa Filmoteca d'Estiu de 2021 va esgotar les entrades en sis sessions. La pel·lícula més vista ha sigut 'Nomadland' (2020), de Chloe Zhao, que es va projectar el 27, 28 i 29 d'agost. La guanyadora de l'Oscar a la millor pel·lícula va ser vista per 1.597 espectadors i va esgotar les entrades en les seues tres sessions.\nTambé va esgotar les entrades de les seues dues sessions la danesa 'Otra ronda' (2020), de Thomas Vinterberg, millor pel·lícula en els Premis de l'Acadèmia Europea i Oscar a la millor pel·lícula estrangera. 'Otra ronda' va ser vista per 1098 espectadors. 'Las niñas' (2020), de Pilar Colomer, que va obtindre el Goya a la millor pel·lícula, va ser vista per 951 persones i va exhaurir localitats en una de les seues dues sessions.\nDins de les activitats de l'Any Berlanga impulsades per la Filmoteca de l'IVC, figura el cicle 'Berlanga i la comèdia', organitzat en col·laboració amb l'Aula de Cinema de la Universitat de València. El cicle no solament recull pel·lícules de Berlanga, sinó també comèdies relacionades amb el cineasta valencià.\nAquest cicle commemoratiu es va iniciar al juliol en el cicle 'Nits de Cinema al Claustre' i va prosseguir a l'agost en la Filmoteca d'Estiu, amb la projecció de quatre pel·lícules. El clàssic '¡Bienvenido, Míster Marshall!' (1953) va inaugurar l'edició d'enguany de la Filmoteca d'Estiu i va ser vist per 703 espectadors en les seues dues sessions.\nEl cicle 'Berlanga i la comèdia' continua a partir del 17 de setembre, ja dins de la nova temporada de la Filmoteca de València, amb la projecció, entre altres, de 'Calabuch' (1956), primera pel·lícula de Berlanga rodada a Peníscola; 'Milagro en Milà' (1951), comèdia emblemàtica del neorealisme dirigida per Vittorio de Sica; i 'La kermesse heroica' (1935), de Jacques Feyder, un clàssic admirat pel mestre valencià.\nDe les dotze pel·lícules que han conformat la programació de la Filmoteca d'Estiu de 2020, quatre clàssics del cine s'han projectat en versió original amb subtítols en valencià: 'Gilda'(1946) de Charles Vidor, 'Crash'(1996) de David Cronenberg, 'Passaporte per a Pimlico' (1949) de Henry Cornelius i 'Carretera asfaltada en dos direcciones'(1971) de Monte Hellman.\nTambé s'ha projectat en versió original en valencià 'La mort de Guillem'(2020), de Carlos Marqués-Marcet, un llargmetratge que va obtindre diversos premis i nominacions en els Premis de l'Audiovisual Valencià de 2020. De les 27 sessions de la Filmoteca d'Estiu, onze n'han sigut en valencià.\nLa celebració de la Filmoteca d'Estiu ha sigut possible gràcies a l'Ajuntament de València, que va cedir els jardins del Palau de la Música com a espai de les projeccions; també gràcies a la col·laboració de l'Aula de Cinema de la Universitat de València i al patrocini de Cerveza Turia.


Cerca totes les ofertes d'hotels a Sondalo Entrada:\nHotel Rezia...Habitacions per nit per només52 EUR Hotel Delle Alpi...Habitacions per nit per només78 EUR Hotel Torre...Habitacions per nit per només52 EUR Més zones a Sondalo\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Sondalo Bars\nSondalo és el lloc perfecte per explorar les fascinants atraccions i llocs culutrals de Sondalo. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Sondalo està agraciat amb envoltatns plens de vida, bons restaurants, zones de compra i increibles atraccions. Assegurís de mirar a Agoda.com pels millors preus disponibles a Sondalo. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Sondalo.\nHotels destacats a Sondalo, Sondalo\nL'Hotel Rezia es troba just sobre Sondalo, a prop de l'Hospital de Morelli i a 10 km dels spas i...\nTant si es tracta d'un viatge de plaer com si és de negocis, Hotel Delle Alpi és una elecció...\nTant si es tracta d'un viatge de plaer com si és de negocis, Hotel Torre és una elecció...\nTots els hotels de Sondalo\nHotels a Sondalo: Hotel Delle Alpi\nLlocs d'interès a Sondalo: Bar palasportalbergo ristorante Rezia


La UOC desmunta mites sobre l’aigua\nAmpolla d'aigua i got\nEn la celebració del Dia Mundial de l'Aigua experts de la Universitat Oberta de Catalunya responen expliquen moltes de creences, certes o no, sobre el líquid element\nEl 22 de març és el Dia Mundial de l’Aigua. Entorn d’aquest bé bàsic per a les persones hi ha creences populars de tota mena, algunes de certes i altres de falses. Hi ha aigües perjudicials o amb propietats guaridores per a la salut? L’aigua envasada és millor que la de l’aixeta? Alguns materials poden ser contraproduents per a conservar-la? Els experts de la UOC Alicia Aguilar, Carme Carrion i Hug March aclareixen tots aquests dubtes i expliquen els tipus d’aigua que hi ha, quins materials són recomanables per a la conservar-la i quines actituds humanes són nocives per a la seva qualitat.\n«A l’aigua no se li poden atribuir propietats guaridores», apunta Aguilar, biòloga i professora dels Estudis de Salut de la UOC. D’aigua n’hi ha de molts tipus (d’aixeta, embotellada, de baixa mineralització, etc.) i cadascuna té les seves característiques que poden contribuir o no a algunes funcions orgàniques. Les aigües d’elevada mineralització – com són les càlciques o hípersòdiques – poden ser, per exemple, desaconsellables en casos de problemes renals, càlculs, hipertensió o per als nadons, i les fluorades, en canvi, poden ser recomanables per a la protecció dental.\nLa duresa de l’aigua acostuma a ser un altre aspecte controvertit. La bioquímica Carme Carrion, professora dels Estudis de Salut de la UOC, explica que la duresa és condicionada per la quantitat d’ions en dissolució, «sobretot de calci i magnesi». Des del punt de vista del consum humà, diferents informes publicats per l’Organització Mundial de la Salut (OMS) no han trobat proves científiques que sigui perjudicial per a la salut. Carrion només puntualitza que les aigües dures són menys recomanables per a les persones amb alteracions cutànies i que en alguns casos «poden provocar èczemes». El nivell de duresa o mineralització, a més, pot influir en el gust de l’aigua.\nExisteix també el mite popular que l’aigua de l’aixeta no és bona per a la salut. I el fet és que, com assenyala Aguilar, aquesta aigua passa per uns controls analítics exhaustius de les seves característiques físiques, químiques i microbiològiques que en garanteixen la qualitat i la seguretat per al consum humà: «que l’aigua sigui de l’aixeta no vol dir que sigui més dolenta que l’envasada». L’aigua envasada, de fet, «no és estèril, no garanteix zero microorganismes d’origen». El que assegura, també per mitjà d’uns controls molt estrictes, és que «no hi hagi patògens».\nEls envasos, i els seus materials, per a conservar l’aigua\nEn les etiquetes dels envasos s’ha d’informar de la procedència de l’aigua i del tipus (mineral natural, preparada, etc.) el nom de l’empresa, la data de consum preferent, recomanacions de conservació, entre altres indicacions. Una classe d’aigua, a més, no es pot atribuir una qualitat pròpia que és característica de l’aigua en general, com ara «aigua lleugera» (quan tota ho és).\nL’aigua envasada en ampolles tant de plàstic com de vidre és lliure de contaminants. Aguilar, de totes maneres, recomana el vidre, perquè és un material fàcil de netejar, que es pot desinfectar, rentar a elevades temperatures i, per tant, reutilitzar. És un material més sostenible per al medi ambient.\nLes ampolles d’alumini que fan servir els excursionistes per a transportar l’aigua són una bona opció, perquè aquest material és lleuger, no deixa passar la llum i és força resistent als cops. Hi ha experts que, de totes maneres, recomanen comprovar que el bidó tingui recobriment interiorperquè l’alumini no estigui en contacte directament amb l’aigua i s’evitin possibles migracions de substàncies que puguin ser un risc per a la salut.\nLa qualitat de l’aigua depèn de tothom\n«Algunes accions humanes quotidianes poden afectar la qualitat de l’aigua i incrementar els costos de depuració de l’aigua residual», alerta Hug March, expert de la UOC en gestió urbana de l’aigua. La primera pràctica nociva, comenta aquest investigador, és l’eliminació de l’oli de cuina (o altres greixos) que hem fet servir per a fregir per l’aigüera: «petites quantitats d’oli poden afectar la qualitat de grans quantitats d’aigua i de retruc encarir el procés de tractament a les plantes de depuració». En aquest sentit, March explica que l’oli s’hauria de portar en recipients a la deixalleria.\nLa segona pràctica nociva, assenyala l’expert, és l’eliminació de medicaments que ja no es fan servir per mitjà del lavabo. «Els medicaments caducats s’haurien de portar als punts de recollida habilitats a les farmàcies», puntualitza.


Conèixer Catalunya: LA IMMACULADA CONCEPCIÓ DE MARIA D’AIGUAFREDA. BISBAT DE VIC\nLA IMMACULADA CONCEPCIÓ DE MARIA D’AIGUAFREDA. BISBAT DE VIC\nSabem de la primera església d’ Aiguafreda, que fou beneïda i inaugurada el dia 8 de desembre de 1678 posant-la sota l’advocació de la Immaculada Concepció de la Verge Maria , i que n’autoritzava l’edificació el Bisbat de Vic al Baró de Cruïlles. No en trobava imatges.\nSi però de l’església parroquial que s’aixecava l’any 1877 al seu damunt , i que aixoplugarà als fidels fins el dia 7 de desembre de 1969: http://www.aiguafreda.cat/municipi/album-de-fotografies-i-videos\nVerge de la Concepció\nllum i guia d’Aiguafreda\npatrona d’aquest racó\nel més bonic de la terra.\nacolliu la nostra ofrena:\ndolça Mare d’Aiguafreda.\nEn aquella data el doctor Ramon Masnou i Boixeda, Bisbe de Vic, beneïa i inaugurava el nou Temple Parroquial, obra de l’Arquitecte , Joan Antoni Cendoya, que s’alça pocs metres més enllà de l'antiga.\nL’Església ‘Nova’ és de planta rectangular amb teulada a una vessant molt inclinada.\nLa paret lateral dreta forma uns entrants i sortints on s'obren grans finestres amb vitralls.\nEl campanar és de planta triangular, elevant-se amb dues parets que es redueixen a mida que van pujant.\nA la zona on s'ajunten les parets hi ha col•locades les campanes, rematades per una creu.\nMossèn Adjutori Vilalta li dedicava un versos molts sentits :\nQue bonica se’ns fa a tots\nMare Verge, vostra història\nrecollida en caps de brots\nper saber-la de memòria.\nL’hem brodada com blasó\namb fils d’or, argent i seda.\nPer la vostra Concepció\nfeu-nos cors de lliri en flor\nSanta Maria d’ Aiguafreda.\nHi ha de ben segur ‘més història ‘ per explicar, i sou pregats de fer-ho a l’email coneixercatalunya@gmail.com\nPublicat per antoniomora.verges@blogger.com a 4:16


El bloc del director » El públic, benvingut!\nEl bloc del director » El públic, benvingut! RSS\n2 comentaris en aquest article Alex\nha respost el 10 Mar 2012 a les 18:45 Hola, quan vaig anar a veure ‘El Ángel Azul’ em van donar una invitació film /art 3 x 1. Això es una invitació per veure l’exposició de la filmo? Posa a la invitació de l’1 de març al 31 de maig\nha respost el 13 Mar 2012 a les 9:00 Hola Àlex! Aquesta invitació serveix perquè comprant una entrada a la Filmoteca, al MACBA o al CCCB puguis entrar a qualsevol dels altres dos centres de franc. Per tant, si tu vas comprar una entrada a la Filmoteca per veure “El Ángel Azul”, amb aquesta invitació que et van donar ara pots anar al MACBA i al CCCB i accedir-hi gratuïtament.


RV-SYSTEM: equilibri cuir cabellut caspa grassa i tractament caiguda\nRV-System ha dissenyat un tractament especial per a frenar la caiguda del cabell en cuirs cabelluts intoxicats, és a dir, que el cabell és lleugerament gras i molt probable amb caspa seborreica amb picors.\nEl tractament RV-System per a frenar la caiguda del cabell amb cuirs cabelluts intoxicats, consistirà en dues fases per la neteja i tractament, amb una durada d’un mes i mig cadascuna, aproximadament.\nUn cop finalitzades, si el problema està resolt, podem anar utilitzant el xampú (ja que el tipus de pell no ens canviarà) i la mascareta Hidromask-RV. En cas de patir una alopècia hormonal o genètica, anirem fent un manteniment amb el paquet 2 i la mascareta Hidromask-RV.\nPack 1ª Fase: Caiguda cabell amb cuir cabellut amb caspa grassa i picors\n1: Xampú Toxiderm-RV de 220 ml\nLa primera és fer una neteja del cuir cabellut i porus de la pell...\nPack 2ª Fase: Cuir cabellut intoxicat, caspa grassa i picors\nLa segona fase consisteix en activar les cèl·lules que fabriquen el cabell, provocant que el cabell ens creixi una mica més ràpid, sigui més fort i ens caigui menys.\nAquest paquet consta de 3 productes: Un xampú per a cuirs cabelluts...\n1 Xampú Toxiderm-Rv...


ᐅ Posicionament Google Els Prats de Rei - Posicionament web Els Prats de Rei\nLi oferim posicionament Google Els Prats de Rei.\nExperts en posicionament Google Els Prats de Rei\nSom especialistes en SEO Posicionament Google Els Prats de Rei utilitzant òptimament tots els paràmetres que SEO posicionen dins Google, tan posicionament Google Els Prats de Rei On-page com Off-page. La clau és complir perfectament amb aquestes dues facetes tan importants, contemplant el màxim de requeriments i paràmetres en aquest sentit.\nDes de Els Prats de Rei, especialistes en posicionament Google\nSom especialistes en posicionament Google Els Prats de Rei, utilitzant totes les tècniques i els paràmetres necessaris que millor posicionen a Google.\nEl nostre posicionament Google Els Prats de Rei va de bones pràctiques, metodologia contrastada i experts en estratègies SEO nacional i internacional. El nostre equip professional analitza i confecciona en cada cas una proposta a mida sobre l’estratègia SEO On-page i Off-page més adient i que millor encaixa amb les necessitats del client i els seus objectius en aquest sentit.\nPosicionament Google Els Prats de Rei. Experts des dels inicis del cercador.\nEl nostre equip professional a Els Prats de Rei analitza i confecciona en cada cas una proposta i estratègia a mida sobre el servei de posicionament Google Els Prats de Rei SEO On-page i Off-page més adient i que millor encaixa amb les necessitats del client i els seus objectius en aquest sentit.\nLa evolució constant del servei de posicionament Google Els Prats de Rei\nEl robot de Google i els seus paràmetres de SEO Posicionament han evolucionat i ho segueixen fent constantment, per aquest motiu els nostres especialistes a Els Prats de Rei assessoren i fan seguiment sobre les estratègies i com millorar-les i treure’n més i millor rendiment. És obvi que en aquest camp, ningú es pot permetre el luxe de quedar-se enrere i en el nostre cas, Gestinet ofereix a Els Prats de Rei el millor servei contrastat, consolidat i en constant evolució i millora per tal d’aconseguir en cada moment els resultats més òptims possibles. De fet i en aquest sentit, la nostra empresa col·labora intensament i és Partner de Google des de fa molts anys.\nA l’igual que el Manteniment informàtic és vital per a qualsevol empresa avui dia, la seva estratègia SEO Posicionament Google Els Prats de Rei també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nEl servei SEO Google de Gestinet és el millor posicionament Google Els Prats de Rei\nEl nostre objectiu a l’hora de crear una estratègia de posicionament Google Els Prats de Rei és aconseguir els millors resultats possibles en la generació de trànsit potencial i sa des de Google i les seves eines i línies de negoci com Google Adwords, Google Shopping, Google Local Business (Els Prats de Rei), etc… En cada cas utilitzem els nostres recursos, experiència i eines que hem anat dissenyant, elaborant i evolucionant durant tants anys i que ens han aportat l’èxit i reputació com d’empresa referent en SEO posicionament Google Els Prats de Rei.\nGestinet, el millor posicionament Google de Els Prats de Rei\nDes de Gestinet entenem que el SEO posicionament Google Els Prats de Rei és una forma d’entendre i fer les coses, una metodologia en evolució constant i una filosofia que cal desenvolupar en cada disseny web, optimització i projecte en aquest sentit, sempre desenvolupant pensant en la metodologia Google i els seus paràmetres de posicionament SEO, vital per a l’èxit del projecte i consolidació dels objectius SEO. Oferim un servei de posicionament Google Els Prats de Rei de qualitat i amb màximes garanties.\nPosicionament Google Els Prats de Rei amb màximes garanties\nEl nostre secret és tractar el SEO posicionament Google Els Prats de Rei com a metodologia i filosofia dins el nostre ADN, entenent i participant en aquestes facetes dins Google, en resum gairebé formar part de l’ADN Google. Tot això ho plasmem en el nostre disseny web i estratègies de posicionament web que realitzem, totes les optimitzacions web que fem, utilitzant en tot moment metodologia pròpia, tècniques i estratègies SEO contrastades i vigents dins Google, amb les màximes garanties d’èxit i sense riscos. Mai hem tingut una pàgina web penalitzada i en tots els casos realitzem una estratègia SEO posicionament Google Els Prats de Rei a mida amb les màximes garanties per a consolidar els objectius establerts.\nDoni visibilitat mitjançant posicionament Google Els Prats de Rei al seu negoci a Google amb Gestinet\nDonem d’alta els seus productes a Google Merchant Center per a millorar el posicionament Google Els Prats de Rei\nGestionem les seves campanyes d’Adwords per treure el màxim rendiment en posicionament Google Els Prats de Rei\nMitjançant el posicionament Google Els Prats de Rei millorem les seves posicions en les cerques locals.\nEls Prats de Rei i el seu posicionament a Google\nCada ubicació i zona geogràfica té un tractament específic a nivell SEO Google i això afecta directament en una gran majoria d’estratègies de posicionament web que desenvolupem, tant sigui pel volum i tipus de competència, com tipus de sector, activitat, etc... Cal tractar cada projecte i estratègia de posicionament Google Els Prats de Rei de forma personalitzada i a mida, només així es pot garantir l’èxit de la mateixa i aconseguir els resultats en posicionament web esperats.\nGestinet ❤ Posicionament Google Els Prats de Rei\nSom de Els Prats de Rei, addictes a la nostra feina i ens apassiona el món Google des dels seus inicis, i les estratègies de superació constant que dissenyem per tal que cada client sobresurti dins el Posicionament dins Google, evolucionant-les amb el temps per tal de millorar i optimitzar resultats constantment. Val a dir que a Els Prats de Rei comptem amb clients que són models de negoci online i gairebé l'única captació de client potencial és via posicionament Google Els Prats de Rei, amb l’exigència i pressió que això comporta.\nComptar amb una pàgina a internet, on mostrar els seus serveis i productes, és quelcom imprescindible actualment.… https://t.co/92gX5JBm2E45fa uns minuts


Crema freda de meló i poma a l’aroma de llimona i menta | ICSaludable\nEls dies en què la calor arriba al seu punt màxim, de ben segur ens ve més de gust beure que menjar. Per això us volem presentar un plat fred i refrescant que tant es pot menjar amb cullera com beure en un got.\nEls nostres companys de la UBP de la Catalunya Central ens fan la aquesta proposta.\nTotal 10’ de preparació.\n1 kg de meló madur, pelat i sense llavors\n150g de poma verda pelada i sense llavors\n150g de brou de pollastre o verdures fred\n1 polsim de pebre blanca mòlta\n30g de nata líquida al 18% de greix\nRatllar la pell de la llimona.\nAfegir el meló i la poma a trossets, el brou, una fulla de menta, la sal, el pebre i batre-ho tot al màxim de potència fins que quedi una crema molt fina. Si es fa amb liquadora la crema quedarà més fina.\nAfegir la nata i barrejar sense batre per evitar que es talli fins que quedi tota homogènia.\nComprovar el punt de sal i si es desitja una crema mes fina es pot passar pel sedàs.\nServir molt freda.\nEnergia: 69,4 kcal/ració · 290,1 Kj/ració\n2,3% ingesta recomanada en homes · 3% ingesta recomanada en dones\nHidrats de carboni: 13,2 g/ració\nProteïnes: 1,3 g/ració · Greixos: 1,2 g/ració · Colesterol: 3,5 mg/ració · Fibra: 1,7 g/ració\nApta per a celíacs (sempre que la nata líquida, el pebre blanc mòlt i el brou estiguin exempts de gluten), al·lèrgics a les proteïnes de l’ou, als fruits secs i marisc, control de pes, diabètics i/o amb risc cardiovascular mitjà/alt i embarassades.\nNo apte per a intolerants a la lactosa i/o al·lèrgics a les proteïnes làcties.


LA SOLIDARITAT TRIOMFA (15.05.21) - ACUDAM ASSOCIACIÓ\nPosted on 12 May, 2021 12 May, 2021 by admin_acudam\nNOTA DE PREMSA 12.05.2021\nS’ha entregat el planter a una quinzena de pagesos de les Borges gràcies als fons recollits durant la Fira de l’Oli a iniciativa de l’ACUDAM i la Fecoll\nEl viver també s’ha fet arribar a una dotzena de municipis de les Garrigues\nEl Centre d’Empreses Innovadores (CEI) de les Borges Blanques ha acollit aquest dimecres l’acte d’entrega de les oliveres solidàries a una quinzena d’agricultors i agricultores de la capital de les Garrigues que van patir els incendis i els aiguats de 2019 i principis de 2020 i que ara han rebut unes 170 oliveres que serviran per repoblar la zona afectada.\nLa Fecoll, ACUDAM, el Patronat Fira de les Garrigues i l’Ajuntament de Les Borges Blanques, van desenvolupar, en el marc de la 57a Fira de l’Oli Qualitat Verge Extra i les Garrigues, diferents accions solidàries que tenien per finalitat recaptar diners amb els quals finançar la recuperació de les àrees de cultiu d’olivera afectades pels incendis i les pluges torrencials posteriors.\nGràcies a totes aquestes accions i a la participació de la ciutadania, s’ha aconseguit la xifra de 1.300 oliveres per als pagesos i pageses de la zona. Al llarg d’aquests dies, la iniciativa ha pogut culminar amb el repartiment de les oliveres pels diferents ajuntaments de Les Garrigues, de forma proporcional en funció de la seva extensió.\nL’acte celebrat aquest dimecres a les Borges ha volgut escenificar l’entrega de les oliveres als pagesos de la comarca. L’Ajuntament de la capital de les Garrigues va obrir un període d’inscripcions perquè aquells pagesos afectats que volguessin rebre les oliveres arbequines provinents del Viver ACUDAM, s’inscrivissin per tal de poder beneficiar-se d’aquesta iniciativa solidària.\nHan respost a la crida una quinzena de pagesos, que han participat en aquest acte d’entrega que també ha comptat amb la presència del gerent del Patronat de la Fira de les Garrigues, Jordi Ribalta; de la presidenta de l’ACUDAM, Angelina Roure, i d’Oriol Plens, representant de la Fecoll. Durant la seva intervenció, Ribalta ha destacat els anys de col·laboració amb totes dues entitats, a través de caragolades solidàries i del projecte de les olivines, i ha posat en valor les sinèrgies per poder tirar endavant, també amb l’ajut dels pagesos, que s’encarregaran de replantar la zona arran de les inclemències que ha sofert en els darrers anys. En aquesta mateixa línia s’ha referit Angelina Roure a la importància dels pagesos i les pageses del territori, “que ja van patir una primera pandèmia amb el foc”, i “poc ens pensàvem que darrere del foc vindria la pluja, la neu i el vent”. És per això que l’ACUDAM es va mostrar al costat d’aquests pagesos i va engegar el projecte de l’Olivina solidària. Per la seva banda, Plens ha destacat la “bona acollida del projecte” i la necessitat que s’hi impliqués la Fecoll. “A la gastronomia i la cultura lleidatana, l’oli és present en totes les nostres festes”, ha dit Plens, que ha posat en valor l’or líquid de les Garrigues.\nEl viver arriba als municipis garriguencs afectats\nLa resta de municipis de les Garrigues que es van veure afectats pels incendis i pels aiguats ja tenen als seus pobles el planter que repartiran entre els pagesos i les pageses de la zona per repoblar-la d’oliveres. Aquestes darreres setmanes, ACUDAM ha fet entrega de les 1.300 oliveres, que s’han repartit entre 12 pobles de la comarca. En concret, el planter s’ha fet arribar a l’Albi, el Vilosell, la Pobla de Cérvoles, Cervià de les Garrigues, la Granadella, Bovera, Juneda, Puiggròs, Arbeca, les Borges Blanques, Vinaixa i la Floresta.\nParal·lelament, ACUDAM entregarà al llarg de les pròximes setmanes les oliveres solidàries per a les comarques de la Ribera d’Ebre i el Segrià aconseguides amb la seva campanya online que va realitzar el mateix any 2019. Entre la iniciativa de les Garrigues, i la campanya en línia de repoblació per a les comarques de Ribera d’Ebre i el Segrià, s’ha aconseguit un total de 2.650 oliveres per a les tres comarques afectades.\nPosted in COMUNICACIÓ, L'OLIVINA, SOLIDARI


Freixa: "Em veig guanyant les eleccions, hem arribat al soci" - Esport3 - TV3 i Catalunya Ràdio\nFreixa: "Em veig guanyant les eleccions, hem arribat al soci"\nEl líder de "Fidels al Barça" ha qualificat de dolorós i sorprenent del capítol de les detencions relacionades amb el "Barçagate" i ha dit que la seva candidatura és la més diferencial en tots els aspectes\nRedacció Esport3 01/03/2021 - 23.59 Actualitzat 02/03/2021 - 00.17\nA sis dies de les eleccions a la presidència del Futbol Club Barcelona, el programa ONZE d'Esport3 ha encetat una setmana d'entrevistes amb els tres candidats. El primer ha estat Toni Freixa. La seva entrevista ha coincidit amb el dia que s'han produït les detencions relacionades amb el Barçagate, entre les quals la de Josep Maria Bartomeu.\n"Es dolorós i sorprenent que passi la mateixa setmana de les eleccions. És una molt mala notícia. Al soci del Barça això el fa sentir molt trist. És per això que els demano que votin amb consciència si no volen ingerències politiques. Hi ha massa gent que li vol fer mal al Barça. El que hi surt perdent és el club. Crec que aquí hi ha foc amic i amb intenció de perjudicar el club."\nA pocs dies dels comicis, Freixa s'ha mostrat molt optimista.\n"Em veig guanyant les eleccions. No és un pronòstic, però sí que estic convençut que hem fet molt bona feina de campanya i que hem aconseguit fer arribar el nostre missatge als socis."\nFreixa ha reiterat que les propostes de la seva és la més diferencial en tots els àmbits.\n"Plantegem bones solucions a tots els àmbits del club. En la direcció de futbol, amb Lluís Carreras al capdavant, golegem les altres candidatures; en l'àmbit econòmic tenim un acord amb un grup inversor per valor de 250 milions d'euros; en el capítol social som els únics que portem dos presidents de penya a la candidatura i, des del punt de vista institucional, som els únics que garantim la independència del club d'interessos polítics, mediàtics o econòmics. Els bons, per exemple, ens acostarien més a la S. A."\nEl lider de Fidels al Barça ha reiterat que el Barça es pot permetre el fitxatge de dos davanters diferencials, però no ha volgut entrar en els noms.\nMai parlarem de jugadors perquè perjudicarem el club. Quan els tinguem, us convocarem a l'auditori per fer la presentació. El Barça sempre ha pogut comptar amb els millors. El 21-22, si guanyem les eleccions, estarem en disposició de fer un projecte esportiu capaç de guanyar per tots els títols.\nPreguntat per les millors virtuts dels seus contrincants, Freixa ha destacat "l'entusiasme de Laporta i la capacitat de treball de Victor Font". També ha dit que, si no guanya les eleccions, "estarà a disposició del club, com sempre"\nEl Barça apallissa el Cisne Pontevedra 43-21 i té l'ASOBAL a tocar\nEntrevista a Toni Freixa


El Centre d’Observació de l’Univers porta amb èxit el Pint of Science a la Noguera — Consell Comarcal de la Noguera\nEl Centre d’Observació de l’Univers porta amb èxit el Pint of Science a la Noguera\nEl Centre d’Observació de l’Univers porta amb èxit el Pint of Science a la Noguera https://www.ccnoguera.cat/actualitat/noticies/el-centre-d2019observacio-de-l2019univers-porta-amb-exit-el-pint-of-science-a-la-noguera https://www.ccnoguera.cat/actualitat/noticies/el-centre-d2019observacio-de-l2019univers-porta-amb-exit-el-pint-of-science-a-la-noguera/@@download/image/mar-tapia.jpg\nMar Tàpia durant la seva xerrada\nEl 22 de maig es va celebrar el festival de divulgació científica “Pint of Science 2019” per primer cop a la comarca de la Noguera, concretament a la ciutat de Balaguer. Aquest festival proposa una trobada entre investigadors i públic en l’entorn d’un bar o cafeteria i s’ha celebrat enguany a tot el món entre els dies 20 i 22 de maig de 2019.\nBalaguer s’ha incorporat com a ciutat nova en aquesta cinquena edició del Pint of Science i ho fa sota la coordinació local del Consell Comarcal de la Noguera, el Centre d’Observació de l’Univers i l’Institut de Ciències del Cosmos de la Universitat de Barcelona. De les 20.00h a les 22.00 h, al Bar Fleming de Balaguer es van realitzar xerrades científiques de l'àmbit de l'astronomia i les ciències de l'espai amb tres ponents experts en la matèria davant d’una quarantena de persones.\nLa sessió va començar amb la presentació “Cosmos: una immersió ràpida” a càrrec de Josep Manel Carrasco, investigador de la Universitat de Barcelona. En la seva presentació ens va fer un recorregut per l'Univers conegut des de l'entorn més proper al nostre planeta fins a les recerques més recents com les ones gravitacionals o les imatges de forats negres. La segona ponència va ser a càrrec de Mar Tàpia, investigadora a l'Institut d'Estudis Catalans, amb el títol “Vibracions extraterrestres”, que ens va mostrar com els aparells de detecció de terratrèmols, com sismògrafs o infrasons, poden ser útils per al seguiment i detecció de l'arriba de meteors i meteorits. Finalment la tercera, “Les llums que no ens deixen veure el cel” a càrrec d'Hèctor Linares, investigador del Parc Astronòmic i de la Universitat de Barcelona, que ens va ressenyar la problemàtica i les conseqüències d'un ús inadequat de l'enllumenat artificial i com pot afectar no només l'astronomia, sinó també la nostra salut.


Podem Torrent atribueix al govern la seua mala gestió laboral | Periódic local L' Opinió de Torrent\nDivendres, 07 de Maig del 2021\nPodem Torrent atribueix al govern la seua mala gestió laboral\nLes dades que arriben des de LABORA, el servei públic d'ocupació, reflecteixen unes dades molt negatives sobre l'ocupació a Torrent\nPodem Torrent afirma, mitjançant les dades registrades per LABORA, que la situació laboral a la ciutat de Torrent és cada any pitjor. De fet, l'atur registrat a l'abril d'aquest mateix any és de 8.532 persones, de les quals 1000 són menors de 25 anys i 5284 dones.\nEn paraules de Jesús, portaveu de Podem Torrent: "la pitjor part recau sempre sobre les dones, perquè més d'un 60% de l'atur és femení. No és una cosa que atribuïm únicament al PSOE, ja que les dades d'atur a Torrent són dolents des de la gestió del PP. Mentre el govern té la taula repleta, milers de famílies a Torrent lluiten per mantindre el seu habitatge amb un lloguer abusiu i una precarietat laboral enorme".\nPer descomptat, "la joventut no es queda arrere, ja que mentre altres partits pretenen allargar la jubilació, des de Podem Torrent es proposa un relleu laboral, que implica una major ocupació per a les persones més joves. D'aquesta manera, no sols es jubilarien abans els majors, sinó que la taxa d'atur juvenil disminuiria dràsticament".\nPer tot això, des de Podem Torrent i "pel bé de la ciutadania, insistim a l'actual govern del PSOE que deixe de ser impassible davant semblants dades i que oferisca solucions reals a un problema que arrossega la ciutat de Torrent des de fa molts anys. La ciutadania vol treballar de manera estable i ben remunerada i hui dia, amb els governs que se succeeixen a l'Ajuntament de Torrent, sembla una utopia".\nLes persones entre 55 i 59 anys començaran a vacunar-se a mitjan maig\nLa nova factura de la llum començarà a aplicar-se el pròxim 1 de juny


Finalitza la restauració dels murals descoberts a l'ermita de la Victòria\nEls historiadors creuen que les antigues pintures podrien datar del segle XVII\nE.B./T.G. | 13 desembre 2000\nLes antigues pintures murals que varen ser descobertes recentment als murs de l'ermita de la Victòria han recobrat part de la vida que varen tenir gràcies a la restauració integral que s'hi ha fet. Aquestes obres d'art es varen detectar durant les obres de reforma que es varen realitzar a l'edifici. El regidor de Patrimoni, Miquel Llompart, i l'equip de restauradors i historiadors que han pres part en l'operació varen presentar ahir horabaixa el resultat final de les tasques duites a terme durant el darrer mes. En les feines de restauració s'hauran invertit prop de 800.000 pessetes.\nLes pintures que han estat tretes a la llum representen cinc motius que podrien formar un conjunt, segons han explicat els membres de l'equip de restauradors. El mural inclou la imatge d'un drac alat, una creu amb les armes de Crist, una església, una regent i un petit vaixell. Durant molts d'anys aquestes pintures han estat tapades per capes de calç, com a resultat de les emblanquinades que s'han practicat a les parets de l'edifici.\nPrecisament aquesta circumstància juntament amb l'escassa humitat que hi ha a l'edifici han estat decisives per a la seva conservació. Els restauradors creuen que el mural podria ser molt més gros originàriament, ja que s'han trobat trossos de paraules tallades que podien tenir la seva continuació en altres murs. Segons les opinions aportades pels historiadors, les pintures podrien haver estat realizades aproximadament durant el segle XVII.


Denúncia per infracció del Reglament metropolità del taxi - Àrea Metropolitana de Barcelona\nDenúncia per infracció del Reglament metropolità del taxi\nEl Reglament metropolità del taxi reconeix als usuaris el dret a presentar una denúncia quan consideren que el servei prestat és incorrecte.\nFormulari de queixa o denúncia\nFormulario de queja o denuncia\nForm of complaint or report\nÉs imprescindible signar originalment el document que el ciutadà presenti com a escrit de denúncia, per tal que aquesta tingui validesa per obrir expedient informatiu\nEls usuaris del servei de taxi metropolità poden presentar una denúncia contra el conductor taxista que hagi prestat un servei incorrecte a través de qualsevol dels canals que l'IMET posa a la seva disposició.\nAls usuaris del servei de taxi metropolità.\nReglament metropolità del taxi 17.05.2019\nL'interessat haurà de lliurar la denúncia, degudament signada, a les oficines administratives de l'IMET.\nSi ho vol, l'usuari pot, prèviament, descarregar, emplenar i imprimir el formulari de denúncia que trobarà en aquesta mateixa pàgina web.\nEn qualsevol cas, per formular una queixa o denúncia és necessari que l'usuari aporti el màxim de dades concretes del taxi amb què va realitzar el servei que vol denunciar. Les dades concretes figuren al rebut. Per això, sol·liciteu sempre el rebut al taxista, en finalitzar un viatge.\nDades que consten al rebut:\nLes dades del taxista\nEl número de llicència\nLa matrícula del vehicle\nLa data del servei\nLa signatura del taxista\nSi l'usuari vol exposar una queixa per deixar constància sobre un servei de taxi que consideri inadequat, però no una denúncia formal, ho pot fer a través de l'adreça electrònica que figura al final. En aquest cas, la queixa no comportarà l'obertura d'expedient informatiu per determinar si els fets poden constituir motiu de sanció.\nFormulari de denúncia o queixa\nCom presentar la denúncia\nLa persona denunciant pot lliurar la denúncia personalment a l'oficina de Registre de l'IMET.\nL'horari d'atenció al públic és de 08.30 a 14.30 h.\nEl denunciant pot descarregar el formulari de denúncia, emplenar les dades, imprimir-lo i signar-lo abans d'enviar-lo per correus.\ncarrer 62, núm.18\nPer aclarir qualsevol dubte, es pot trucar al telèfon: 932 235 151 (extensió 2170) o enviar un correu electrònic a: reclam-taxi@amb.cat\nLa resolució d'una denúncia depèn del procediment sancionador i té els seus propis terminis i efectes del procés.


Centre Mèdic Dr. Torres Pons – Tenia vint-i-cinc anys quan em vaig quedar embarassada del meu primer fill…\nTenia vint-i-cinc anys quan em vaig quedar embarassada del meu primer fill. Tot era nou, la desconeixença d’aquell nou món em provocava milers de preguntes i por… (Volia que tot anés bé.) Amb la primera ecografia una petita part d’aquell neguit va desaparèixer, veure el nostre fill donant voltes i saltirons dins meu! Va ser un moment molt bonic i emocionant, per fi ens fèiem totalment a la idea que dintre meu hi creixia una nova vida. A partir d’aquell instant vam començar a pensar en el futur que ens esperava, si seríem bons pares, si el nen o nena tindria bona salut, com arreglaríem l’habitació, etc. La gent que conec m’explicava les seves experiències, sobretot les dels parts! La veritat… no en vaig fer massa cas, sols em quedava amb la part que m’interessava i “les històries de por” les esborrava urgentment de la memòria, ja tindria temps per viure-ho a la meva pell quan arribés el moment. L’embaràs va anar bé fins que em van quedar unes cinc o sis setmanes per acabar, el nen, s’havia encaixat i com que encara era molt petit existia el risc de prematur, per tant, repòs total en horitzontal, quin malson i quins nervis! Poder-me aixecar sols per anar al bany, amb negoci propi, sense poder tenir relacions de parella… El meu marit, molt patidor, més nerviós que jo i el petit del meu interior allà sense voler moure’s. Els dies passaven lents, però les setmanes ràpides. Per sort havíem pogut veure el petit amb les altres ecografies que m’havien fet i de moment, tot anava bé, ja s’acostava el final…\nEm van programar el part per a un dissabte al matí i jo, amb els nervis, em vaig posar de part la mateixa matinada! Les hores que vaig passar ha l’hospital, que no varen ser gaires, vaig intentar estar tranquil·la, em deia a mi mateixa que si estava relaxada tot aniria millor i així va ser. Al migdia els dolors van començar a fer-se més notables i poc després em van posar l’epidural, ara ja podia parir i gaudir del part! El moment més emocionant de tots va ser quan vaig poder abraçar el meu fill, amb el meu home al costat. Per sort tot havia anat bé, el nen plorava amb una força increïble i estàvem tots dos sans. Mentrestant em cosien, el petit ja s’agafava perfectament al pit, quina gana! I quin mal! No m’esperava aquell dolor al pits, no per la llet, això vindria més tard, sinó per la succió de la criatura, el mugró s’havia d’endurir. Jo, que sempre havia dit que donaria el pit fins que el nen ja no el volgués m’ho vaig arribar a plantejar de debò, si sempre m’havia de fer aquell mal no sabia quan de temps ho faria. Els primers dies després del part no van ser gaire bons, els punts em feien un mal terrible (m’havia esqueixat) i cada vegada que el nen em demanava pit em saltaven les llàgrimes dels ulls, però l’alegria de ser mare i poder abraçar i petonejar el recent nascut era superior a tot aquell malestar.\nQuan vam arribar a casa, tots tres, va ser un dia molt feliç, per fi! La meva situació encara no havia millorat (només havien passat tres dies), és més si havia sumat la depressió post part, un sentiment de tristesa interior involuntari, però el fet d’estar a casa, amb totes les nostres coses, amb la família i amb el nostre llit em va fer sentir més còmode. Amb els dies el dolor dels pits va anar passant i a la fi vaig començar a gaudir-ne, el nen menjava amb més rapidesa que al començament i els punts s’anaven curant. Passats un parell de mesos, la situació ja havia fet un tomb, ja no hi havia punts, el nen menjava perfectament sense fer-m’ho passar malament i el meu home i jo, vam poder tornar a estar junts. L’únic que havia de vigilar era que no se m’endurissin els pits degut a la llet i en tenia molta cura, buidant-los si calia o fent banys amb aigua calenta acompanyats de massatge manual. Amb aquell temps ja ens havíem acostumat a tenir el petit entre nosaltres tot el dia i tota la nit! (i quines nits, buf!) Ja no ens sentíem tant perduts, sabíem què fer si plorava, com calmar-lo, com adormir-lo, no ens\nposàvem nerviosos tant ràpid, la situació s’havia fet normal i amb la col·laboració per part de tots dos, cada dia érem una mica més feliços.\nL’embaràs del meu segon fill va arribar una mica abans del segon aniversari del primer fill. Ens va fer molta il·lusió i vam reviure els mateixos neguits que amb el primer, amb la primera ecografia, amb els primers moviments de panxa… L’embaràs va transcórrer sense problemes fins tres mesos abans del part quan, altre vegada, el nen estava encaixat i sense intenció de voler girar-se. Allò ens va agafar un tant desprevinguts, tot i què ja ho havíem viscut amb menys temps anys abans. Els nervis van tornar a aflorar i el desig de què tot anés bé també amb més força que mesos enrere. Però de la mateixa manera com havia succeït amb el nostre primer fill, els dies van anar passant i les setmanes, amb les petites il·lusions dels pocs moments en què podíem veure el nostre petit a través de la pantalla. El part va ser programat per evitar un part involuntari al mig del carrer en qualsevol moment, però com que ja havíem passat una vegada per tot el tràmit, ho vam viure de diferent manera. Els nervis perquè tot anés bé indubtablement existien, però personalment, estava molt tranquil·la. No notava massa dolor, de fet era quasi imperceptible, cosa que em va fer gaudir del gran moment. L’epidural me la van posar mitja hora abans de parir, més per precaució que per evitar-me dolor. Tot va sortir perfecte, el nen va néixer sense problemes, no em vaig tornar a esqueixar i per tant em van fer pocs punts i els pits no em van fer tant mal (ja què al primer fill li havia donat fins a l’any i dos mesos). L’experiència que vàrem viure el meu home i jo va ser fantàstica, sobretot en el moment en què els avis van portar el meu primer fill a conèixer el segon. L’experiència està clar que és un grau, però els petits moments són únics per a cada fill, viscuts amb la mateixa intensitat i il·lusió, angoixa i tensió, i sí, sense cap mena de dubte, a tots se’ls estima igual però diferent…\nPer Centre Mèdic Dr. Torres i Pons|7:15|Experiències|0 Comentaris


UGT Educació DIEM PROU! – PÚBLICA.CAT\nCada cop més, el Departament està fomentant que aquest sigui el sistema d’accés a la Pública: entrevistes, eleccions a dit, propostes de no continuïtat sense arguments objectius, propostes de continuïtat passant per sobre del número d’ordre a la borsa i, per tant, dels mèrits i els anys de servei…\n📣 UGT Educació volem que als claustres hi hagi diàleg, escolta i construcció real.\n📌 EXIGIM que s’actuï davant els abusos d’autoritat.\n📌 EXIGIM que la borsa es gestioni amb criteris objectius.\n📌 EXIGIM respecte pels/per les professionals dels centres educatius i diem PROU a les RETALLADES de personal i de condicions laborals!!\n📣 EXIGIM transparència a la gestió de l’Educació Pública!!


Activitat sobre Camps de Maduixes de l'autor Jordi Sierra i Fabra, pels Les maduixes del senyor Esteve - Viquilletra\nActivitat sobre Camps de Maduixes de l'autor Jordi Sierra i Fabra, pels Les maduixes del senyor Esteve\nActivitat de tipus carta a sobre Loreto a l'obra Camps de Maduixes de l'autor Jordi Sierra i Fabra, realitzada per Les maduixes del senyor Esteve del centre Molins Manyanet durant el curs 2015-16.\nBon dia! Som el grup Les maduixes del senyor Esteve, i per a la primera activitat hem escollit fer una carta des del punt de vista exterior que pot tindre una amiga de la Loreto a ella sobre la situació del llibre. A continuació us deixem el text amb la carta i un vídeo llegint-la. Esperem que us agradi!\nCom et trobes? Sé que ja fa temps que no parlem, tant que ja no sé res de tu…\nL’altre dia em vaig trobar a la teva mare i em va explicar una mica com estaves, la teva situació. Em sap greu no haver pogut estar per tu quan tot va passar. També he de dir que no ho sabia, clar, sempre has sigut molt tímida i tancada, i tampoc t’agradava parlar del que et passava a fora de les classes. Trobo a faltar com ens alegraves els dies a tots, encara que fos per dos minuts, aconseguies fer les classes més amenes, i això és una cosa que no et vam dir prou, que et podria haver evitat molts problemes i ho sento.\nPer cert, com et va amb la Lluciana? Recordo que anàveu juntes a tots llocs, la vostra amistat era de pel·lícula, mai se us veia a l’una sense l’altre. Com es troba ella? M’han dit que s’ha recuperat genial de l’incident de l’Eva, me'n alegro moltíssim, no tinc ni idea del que hauria sigut del grup sense ella, la veritat. I que n’ha sigut del Santi i la Cinta? Tenia entès que no t’hi feies molt amb ells, tot i que espero que hagi millorat la relació, puc entendre per què, tu sempre vas ser diferent d’ells dos. Això no és important, ja que en un grup sempre hi ha diferències i no tothom té la mateixa afinitat amb tothom, o això és el que em deies amb els mals de cap que et donava quan discutia amb el meu grup, recordes? Mai et vaig agrair prou tot el que em vas ajudar, gràcies, de debò, no sé què hauria fet sense tu.\nAi, ara que me’n recordo, com està el Màxim? I l’Eloi? Mare meva, els recordo sempre tan diferents i semblants alhora, eren els dos extrems units per una amistat, segueixen igual? Espero que no hagin canviat molt després d’aquest temps!\nAra tema serio, fa temps que et volia treure el tema tot i que no trobo que és el meu lloc de fer-ho, com a amiga és la meva obligació dir-te això, i és que, en assabentar-me del que et va passar, per tot el que has passat, no m’ho creia. Com una noia, tan alegre, forta i valenta com tu havia pogut caure sota tal malaltia. Tot i així, em sembla súper valenta la forma en què ho has superat, com sense importar les circumstàncies has trobat la manera i els motius per lluitar-hi, per seguir endavant, per ser un exemple a seguir, ja que veure algú que ha passat per això i ho ha superat es un missatge positiu, és un “ei, vaig caure i em vaig recuperar. Se’n pot recuperar tothom amb esforç”, és donar esperances als que estan lluitant pel mateix que tu. També em vaig sentir orgullosa de tu, de ser la teva amiga al saber que tot i no estant del tot bé tant físicament com emocionalment vas anar a veure com podies ajudar a la Lluciana. Va ser tot un mèrit.\nEntenc que tenies els teus motius, les teves raons per començar, però saber que vas buscar-ne d’altres per parar la situació, per frenar-la abans que fos massa tard em tranquil·litza tant, no ho arribes a imaginar.\nBé, et deixo ja, que si no em passaria tota la vida parlant, hem de quedar aviat per posar-nos al dia eh!\nTítol: Activitat sobre Camps de Maduixes de l'autor Jordi Sierra i Fabra, pels Les maduixes del senyor Esteve\nObtingut de «https://viquilletra.cat/index.php?title=Activitat_sobre_Camps_de_Maduixes_de_l%27autor_Jordi_Sierra_i_Fabra,_pels_Les_maduixes_del_senyor_Esteve&oldid=18432»\nDarrera modificació de la pàgina: 17 feb 2016 a les 22:19.


El 22 de maig es van celebrar les novenes eleccions municipals, després d’un llarg periple històric no democràtic, i el resultat de les quals va ser que majoritàriament el municipi va donar confiança novament a la llista que encapçalava.\nÉs per mi un honor haver guanyat cinc eleccions consecutives i ser alcalde des del 17 de juny de 1995. Aquesta satisfacció ve complementada perquè sóc l’alcalde de Centelles que ha estat més anys al càrrec en tota la història, però principalment pel desenvolupament i el canvi que ha sofert el nostre municipi en aquests anys.\nHi ha hagut un creixement ordenat però constant. S’han urbanitzat la majoria de carrers i de places del municipi i hem millorat qualitativament tots els serveis: infraestructures, xarxa d’aigua, d’electricitat, la instal·lació del gas, el clavegueram, l’ampliació de la depuradora d’aigües residuals; en definitiva Centelles té un alt nivell de serveis bàsics i d’una gran qualitat.\nEn l’àmbit de serveis i equipaments no cal dir que el tanatori, l’edifici nou de l’Ajuntament, la sala gran del Casal Francesc Macià, l’ampliació i els nous edifici de la llar d’infants i de l’escola pública, l’arranjament de les escoles, la construcció de la piscina coberta o la millora del camp de futbol, entre altres instal·lacions, penso que ens posen en un bon nivell d’equipaments educatius i de lleure, cosa que ens permet a la majoria de centellencs i centellenques fer qualsevol esport i activitat pública a la població. En l’àmbit sanitari, el CAP, amb el seu sistema d’atenció mèdica, l’arranjament i posada el dia de la Residència Sant Gabriel amb la residència assistida i de dia.\nEn el sector educatiu i cultural la Casa de Cultura permet donar tot tipus de ensenyaments reglats i no reglats, l’Escola de Música, la biblioteca, el Centre d’art el Marçó vell, en definitiva s’hi ofereixen un ampli ventall de serveis que s’han materialitzat en aquest últims 15 anys.\nEn l’àmbit urbanístic, el desenvolupament del Pla general, l’obertura de passos al centre, l’aparcament i la retirada de vehicles del nucli urbà i de la plaça ho converteixen en una zona ordenada i que dóna prioritat als vianants.\nPerò si tot això és important, no ho és menys la creació d’indústries, el suport al comerç, en definitiva la posada al dia d’un municipi que ha tornat a prendre el pols al seu passat per entrar a un segle XXI amb serveis i amb atenció a les persones. És precisament el que ens enorgulleix, el fet que hàgim estat tot aquest temps al costat de les persones a través dels departaments municipals de Benestar social, de Promoció econòmica, des de les persones emprenedores fins les que necessiten que els ajudin perquè passen un moment difícil. Però també amb la creació de festes i mercats que donen vida i reconeixement al municipi.\nTota aquesta capacitat de treball ha estat gràcies a un munt de persones que m’han fet costat durant tot aquest temps i que gràcies a elles hem portat endavant tot aquest projecte de treballar per al municipi i ara encetem quatre anys més que no estaran absents de dificultats, especialment econòmiques, però ho fem amb ganes, il·lusió i dedicació, i tornarem a fer un poble per viure i conviure.\nCentelles, maig 2011


Publicat el monogràfic “Digital learning: Distraction or default for the future”, a la revista Digital Education Review. – Institut de Recerca en Educació\nEl dia 1 de juliol d’aquest any 2020, es va publicar al número 37 de la revista Digital Education Review. En ell s’inclou el monogràfic “Digital learning: Distraction or default for the future”, que van coordinar Cristóbal Cobo ide investigador de l’IRE Pablo Rivera Vargas. El dossier està compost per 14 articles que posen el focus en problemàtiques de 12 països.\nAquest monogràfic va tenir com a objectiu visibilitzar aquelles iniciatives d’inserció de tecnologies digitals en contextos escolars, que per diferents raons no han funcionat, i que mostrin el desajust que es produeix no només entre les expectatives i la realitat, sinó també, entre les polítiques, i les pràctiques.\nAquí podeu consultar l’editorial que van escriure els editors convidats per presentar el número. El llistat total d’articles publicats el trobareu en aquest link: https://revistes.ub.edu/index.php/der/issue/view/2365\nCICLE ONLINE AL PALAU MACAYA – FUNDACIÓ “LA CAIXA”: CANVIEN ELS TEMPS, CANVIA EL PROFESSORAT\nCALL FOR PAPERS DE LA REVISTA CATALANA DE PEDAGOGIA: MINDFULNESS I EDUCACIÓ\nXIII CONVOCATÒRIA D’AJUTS DE LA FACULTAT D’EDUCACIÓ PER A L´ORGANITZACIÓ D´ACTIVITATS ACADÈMIQUES, CULTURALS I D’EXTENSIÓ UNIVERSITÀRIA TARDOR 2020\nPremis Nacionals de Recerca, convocatòria oberta fins al 31 de desembre


Número 18. Desembre 2016. Treball\nDesembre 2016 #18\nQui s'està emportant el meu formatge?\nCada any, Europa perd el 3 per cent del seu PIB a causa de la desigualtat salarial que separa homes i dones.\nSegons el darrer Informe Global de Bretxa de Gènere del Fòrum Econòmic Mundial, avui les dones guanyen el mateix que els homes cobraven fa deu anys. A aquest ritme, pronosticava, el món trigarà 118 anys a tancar completament aquesta esquerda.\nA Catalunya, les dones fa més d'una dècada que cobren, en conjunt, un 19 per cent menys que els seus companys per la mateixa feina. En superar els 45 anys, l'esquerda s'amplia fins al 30 per cent, cosa que es tradueix, per a les catalanes, en una pèrdua anual de gairebé 4.500 milions d’euros en pensions.\nA on va aquest enorme pedaç de riquesa comuna, i sobretot, què fer per no resignar-se a acceptar-ne la quotidianitat, és l'argument central que, amb esperit constructiu, aborda aquest número semestral d'aeQual.\nLa bretxa salarial no és tan sols una qüestió de greu desigualtat retributiva, sinó de drets, d'oportunitats i de dignitat de les dones treballadores.\nLa Unió Europea ha renunciat a legislar la igualtat de sous d'homes i dones, afirma Joana Agudo, exconsellera del Consell Econòmic i Social.\nL'Organització Internacional del Treball crea un model objectiu per determinar el valor de la feina.\nL'allargada ombra de la bretxa\nLa discriminació salarial empobreix les dones al darrer tram de les seves vides.\nDeconstruint la desigualtat\nEl projecte BridgeS desentranya les lògiques sectorials i organitzatives de la bretxa salarial.\nLes empreses alemanyes i britàniques hauran de fer públiques les seves bretxes salarials.\nDiàleg social contra l'esquerda\nEl Consell de Relacions Laborals elaborarà una Guia d'igualtat retributiva d'homes i dones.\nEn resum, igualtat\nLa Direcció General d'Igualtat ha format enguany 1.100 persones, un 46 per cent més que al 2015.\nLa nostra oferta informativa, formativa i de serveis, en temps real.\nISSN: 2339-8515 | Dipòsit legal: B. 29468-2013\nAvís legal. La ©Generalitat de Catalunya permet la reutilització dels continguts i de les dades sempre que se citi la font i la data d'actualització, que no es desnaturalitzi la informació i que no es contradigui amb una llicència específica


LA NORMATIVA DE L’HOSTAL – Viajes a Laos\nJa fa anys que, quan viatjo pel sudest asiàtic, tinc un hàbit que rarament oblido: cada cop que m’instal·lo en un nou hostal, després de deixar la motxilla, llegeixo el paper amb la normativa de l’allotjament, que acostumen a penjar darrere o al costat de la porta. I no ho faig per conèixer de quina manera em poden afectar, sinó perquè ja fa temps vaig descobrir que les normes dels hotels de la regió no són sempre una avorrida enumeració dels deures de l’hoste. Molt sovint, amagades enmig de línies anodines que parlen de prohibicions raonables, d’horaris i d’altres coses per l’estil, s’hi poden trobar autèntiques perles, a vegades fins i tot reveladores de la idiosincràsia del país.\nA Cambodja, per exemple, és d’allò més habitual que es recordi als clients dels hotels que no està permesa l’entrada al recinte d’armes de foc, granades de mà o qualsevol altre tipus d’explosiu. S’especifica en aquests fulls de la normativa de l’hotel, i sovint també en algun lloc de la recepció mitjançant pictogrames ben explícits. Evidentment, això s’explica per la gran quantitat d’armes de foc que circulen pel país, fruit dels múltiples conflictes bèl·lics que s’hi han viscut fins a temps força recents.\n(publicat originalment el 10 d’octubre del 2013)


Accelerar en el mercat | Román Martínez | barcelona | Espanyol | L'Esportiu de Catalunya\nAccelerar en el mercat Accelerar en el mercat Accelerar en el mercat Accelerar en el mercat + Accelerar en el mercat E-mail\nEspanyol. La derrota contra el Sevilla ha deixat clara la necessitat de reforçar l’equip de manera immediata amb un lateral dret i un davanter golejador per competir a Europa i a la lliga\nMariano és l’objecte de desig que té l’Espanyol per a la davantera. El problema, el seu salari EFE.\nAccelerar en el mercat Accelerar en el mercat Accelerar en el mercat Accelerar en el mercat Accelerar en el mercat E-mail\nLa derrota contra el Sevilla ha deixat patent que l’Espanyol necessita dos reforços urgents: un lateral dret i un davanter golejador. El conjunt andalús va ser molt superior a l’Espanyol. No ho va ser d’una manera aclaparadora, però sí per la tendència del partit. Es va jugar al que va voler l’equip entrenat per Julen Lopetegui. Els blanc-i-blaus van ser estèrils en atac i no van trobar arguments per treure’s de sobre la pressió alta del rival. El Sevilla va fer baixar a la terra l’Espanyol i el segon gol va ser paradigmàtic. Una desatenció defensiva davant un rival gegantí. Les alarmes estan activades a les oficines i caldrà prendre mesures immediates. Hi ha temps fins al 2 de setembre. El dia que es tanca el mercat. Cal moure’s sense contemplacions per optimitzar els recursos i fer que l’equip faci un salt més de qualitat.\nLa direcció esportiva fa temps que treballa en els perfils dels fitxatges: un lateral dret i un davanter centre. Tot i això, i si res no canvia en els pròxims dies, el club vol esperar-se a tenir lligada la seva participació en la fase de grups de l’Europa League. L’explicació, dins del club, és que no es poden arriscar a fer una inversió sense saber si disputaran la fase de grups. Una situació que no es donarà fins al 29 d’agost, quan es jugui el partit de tornada contra el Zorya d’Ucraïna. El raonament dels directius és que amb l’ingrés extra per disputar la competició continental podran aconseguir futbolistes de més nivell que no pas si l’executen ara. El perill és que si s’espera massa es poden perdre pel camí peces cobejades en el mercat. Només així s’entén l’actual immobilisme del club. Una mesura profilàctica a l’aixopluc de les normes econòmiques del club. La prudència comptable mana però el club es podria veure abocat a 72 hores boges finals de mercat. Un tot o res perillós i en el qual juguen diversos factors. Molts són els davanters que han estat oferts a l’Espanyol i per qui s’ha interessat el club. Kalinic, de l’Atlético de Madrid, és un dels últims, segons va avançar TVE. Mariano Díaz, davanter del Real Madrid, és un altre dels candidats. Vell objecte de desig del club blanc-i-blau des de fa tres temporades. El problema de tots dos futbolistes és el salari que cobren tots dos. Uns emoluments que dispararien l’escala salarial de l’equip. Altres futbolistes més assequibles són Simone Zaza, exjugador del València ara a les files del Torí, i Jonathan Calleri, exjugador de l’Alavés. Ara el club haurà de decidir si accelera en el mercat o s’espera.\nEl club no es vol precipitar i espera lligar el passaport per a la fase de grups a Europa\nJugar l’Europa League permet tenir més diners i aspirar a millors jugadors\nFins al 29 d’agost no estarà lligada la classificació, a 72 hores de tancar el mercat\nEl lateral dret, un element secundari\nDins de la llista de prioritats, la gran despesa es farà en el davanter. El paper del lateral dret és un element secundari per diversos motius. L’Espanyol no vol fer una gran despesa i per això va desestimar aconseguir Roberto Rosales en propietat. Una operació que pujava a tres milions d’euros i que, al seu moment, l’Espanyol veia massa onerosa pels seus interessos per un futbolista que ja ha entrat a la trentena. Aquest moviment s’argumenta amb el fet que el club té ara dos laterals drets: Javi López i Gonzalo Ávila, Pipa. Caldrà veure com evoluciona tot i si al final David Gallego es llança per incorporar un lateral i el futur de Pipa passa per una nova cessió després de marxar el curs passat al Nàstic. A més, hi ha el factor Víctor Gómez. El lateral, campió europeu sub-19 amb Espanya, és un dels futbolistes amb més projecció i el club no vol tallar la seva progressió portant un futbolista de certa joventut que el perjudiqui a mitjà termini. Així doncs, es podria apostar per incorporar un futbolista cedit per una temporada. Però cal tenir present que el paper dels laterals, en l’esquema de David Gallego, és clau per la importància que tenen en el joc ofensiu i per obrir el terreny de joc.\nMelendo: “Hem de netejar el cap i fer història dijous”\nNetejar les penes amb Europa\nL'Esportiu. Nacional 20-08-2019, Pàgina 5\nL'Esportiu. Girona 20-08-2019, Pàgina 5


Investigadors revelen múltiples components a la profunditat del mantell de la Terra que s’eleven a la superfície – Lo Campus diari\nInvestigadors revelen múltiples components a la profunditat del mantell de la Terra que s’eleven a la superfície\nIntentant entendre millor la composició de la part més inferior del mantell de la Terra, que es troba a uns 2.900 quilòmetres per sota de la superfície, un equip d’investigadors de la Universitat Estatal d’Arizona, als Estats Units, ha desenvolupat noves simulacions que descriuen la dinàmica de la Terra profunda. En general, les observacions, la modelització i les prediccions indiquen que el mantell més profund és de composició complexa, agitada i en canvi continu.\nUn article que es publica aquest diumenge a ‘Nature Geoscience’ informa de les troballes de l’equip, que podrien ser utilitzades per explicar la complexitat geoquímica de la lava a punts com Hawaii, els Estats Units. La convecció del mantell és la força impulsora darrere de la deriva continental, causant terratrèmols i volcans a la superfície.\nMitjançant la convecció del mantell, el material de la part més inferior del mantell de la Terra es podria portar a la superfície, el que permetria conèixer la composició de les profunditats de la Terra. El nucli de la Terra és molt calent (al voltant de 4.000 K) i roques al límit del nucli del mantell s’escalfen i amplien fins a tenir una menor densitat. Aquestes roques calentes (també anomenades plomes del mantell) podrien migrar a la superfície per la flotabilitat.\n“Les firmes químiques complexes de punts calents de basalt proporcionen evidència que la composició de la part més inferior del mantell de la Terra és diferent d’altres parts. La pregunta principal és com les plomes del mantell i els diferents components interactuen entre ells i com la interacció condueix a la química complexa de punts calents de basalt. La resposta a aquesta pregunta és molt important per a nosaltres per entendre la naturalesa de la convecció del mantell”, afirma l’autor principal, Mingming Li, que està fent el seu doctorat en Ciències Geològiques.\n“Òbviament, no podem anar a l’interior de la Terra per veure què està succeint allà. Tot i això, el procés de convecció del mantell ha de complir amb les lleis de física fonamental, com la conservació de la massa, quantitat de moviment i energia. El que hem fet és simular el procés de convecció del mantell mitjançant la resolució de les equacions que controlen el procés de convecció del mantell”, explica Li.\nDurant molt de temps s’ha suggerit que el mantell de la Terra conté diversos dipòsits de composició diferents, entre els quals hi ha un antic dipòsit més primitiu a la capa més baixa, l’escorça oceànica reciclada i un fons del mantell empobrit. El complex geoquímic de lava trobat en punts com Hawaii és prova d’això. Els diversos components de la lava es poden derivar d’aquests diferents dipòsits del mantell i podrien incrustar-se en ella i arribar a la superfície per les plomes del mantell, però no està clar com succeeix.\nSegons les simulacions, algunes escorces oceàniques subducides són arrossegades directament a les plomes del mantell, però una fracció significativa de l’escorça, fins a un 10%, entra als dipòsits més primitius. Com a resultat, les plomes del mantell arrosseguen una combinació variable de l’escorça oceànica relativament jove directament de la llosa de subducció, l’escorça oceànica més antiga que s’ha agitat amb material antic més primitiu i mantell empobrit.♦\nSeminari 'Cap a on va la cooperació universitària per al desenvolupament?' / ACUP\nLa UVic acull la segona edició del congrés INNO4AGEING


Design for Posidonia – Actualitat Mobles 114\nEl disseny, un recurs útil i poderós per denunciar i actuar a favor d’un Mediterrani millor. Design for Posidonia és una proposta valenta de Here We Are Collective per recaptar fons per ajudar al GOB Mallorca a protegir els prats de posidònia a les Illes Balears.\nGOB és una ONG fundada el 1973 que la seva missió és la millora i conservació de les condicions mediambientals de les Illes Balears per tal d’aconseguir un entorn de sostenibilitat ecològica i social.\nHere We Are ha seleccionat 12 peces dissenyades per diferents autors i ha produit un exemplar exclusiu i únic pintat de color verd en homenatge a la posidònia. Mobles 114 hi ha participat amb el tamboret Luco dissenyat per Martín Azúa que serà venut en un esdeveniment benèfic al restaurant Il Giardinetto de Barcelona. Els fons recaptats aniran integrament al GOB i serviran per conscienciar de la necessitat de preservar l’ecosistema marí de les Balears.\nEn aquesta aventura també hi ha participat Adolfo Abejón, AOO, BD Barcelona, Cristian Herrera, Javier Mariscal, Maria Pratts, Marset, Max Enrich, Nani Marquina, OWL i Santa & Cole\nA les Balears la posidònia és un ecosistema de vital importància que està en perill degut a les pràctiques de pesca d’arrossegament, esports nàutics o aigües contaminades . Considerada una de les plantes més antigues de la terra va ser declarada Patrimoni de la Humanitat per la UNESCO el 1999 en alguns dels prats existents a les illes d’Eivissa i Formentera.\nMobles 114 produeix els seus mobles tenint en compte l’impacte mediambiental des del principi. Conscients que en la fase de disseny és on més es pot influir, pensem en una visió integral, més enllà del producte, per incidir en les fases de fabricació i distribució. Els nostres mobles són fabricats a Barcelona i distribuïts arreu del món tenint en compte aquests valors. Per això estem orgullosos de participar en aquest projecte amb Here We Are. Felicitats per la iniciativa i gràcies per haver comptat amb nosaltres.


CARLA BRUNI , MALLORCA , PERSONAL , SERRA DE TRAMUNTANA , XAVISS »\nDes de molts punts de terra ferma mai és possible divisar aquells meravellosos punts de naufragi anomenats illes. Sovint, la distància i el cel en són els causants. La distància perquè s’entesta a allunyar-se sempre més i el cel perquè ens tapa les vergonyes i, amb elles, petits regals que passen desapercebuts per la majoria, com les illes.\nAquest passat diumenge però, distància i cel van fer-nos un regal. Des de punts com la ciutat de Tarragona o el mirador de Castellvell, per posar dos exemples, es veia un tros de terra nou, un espai que va aparèixer per unes hores i va marxar, nomes de la nostra vista, fins a un altre moment si el tenim.\nEl tros de terra era un dels espais més impressionants que he vist mai en directe, que he palpat amb els porus de la meva pell i he olorat amb calma. Era la Serra de Tramuntana, a l’illa de Mallorca, a 1.445 metres sobre el nivell del mar. Si teniu a casa, al vostre abast, el disc “Gira el món” del cantant XavisS, poseu-lo i escolteu l’última cançó que es diu així, Serra de Tramuntana. Si mireu la foto que acompanya l’escrit i escolteu el tema, segur que tot us quadrarà.\nSi no teniu al XavisS, podeu fer el mateix exercici tot gaudint d’aquesta peça de la Carla Bruni que es diu, precissament, “la possibilitat d’una illa”. I com canta la Carla:\nEn l’amor on tot és fàcil, on tot es dóna a l’instant, hi existeix, allí enmig del temps, la possibilitat d’una illa.


Nous tràmits | Arxius de Girona - Nous tràmits\nPost de Gerard Masa | CEO de Nous Tràmits Grup\nFa 20 anys en el sector dels despatxos professionals, i durant aquest temps he conegut a molts empresaris i empreses… I precisament ha estat aquesta visió la que m’ha permès veure amb claredat que existeixen una sèrie d’inquietuds a la PIME. I parlo d’inquietuds perquè moltes vegades les empreses no saben valorar fins la salut de les seves organitzacions. (més…)\n15 d'octubre de 2019 0\nEl nostre objectiu: el millor servei als nostres clients\nACTUALITATAssessoriaBusiness IntelligenceEmpresesJornadesNous Tràmits Grup\nDivendres passat vam organitzar una primera jornada al nostre despatx per presentar el nou programa per facilitar la millor tecnologia de gestió als nostres clients. Estem preparant una plataforma innovadora per confirmar l’aposta de Nous Tràmits Grup per la tecnologia, el servei més modern als nostres clients i la millor tecnologia. La versió beta ja està elaborada i ara cal fer les primeres proves a basa d’utilitzar la plataforma. Davant d’una quinzena d’empreses, el nostre CEO, Gerard Masa, va fer una anàlisi de la situació actual i de quin serà el futur a curt termini per als despatxos professionals. La tranformació digital és invevitable i cal tenir la millor formació per oferir el millor servei i assessorament als clients.\n8 d'agost de 2019 0\nNous Tràmits Grup signa un acord pioner amb Mapfre\nACTUALITATAssegurancesAssessoriaNous Tràmits Grup\nL’assessoria i consultoria gironina Nous Tràmits Grup, de la mà del seu CEO i soci director, Gerard Masa, han firmat un contracte de en el qual Masa es converteix en un dels 150 professionals especialitzats en gestió d’inversions que les firmes especialitzades en gestió de patrimonis Mapfre Inversion SVSA i Mapfre Asset Management tenen arreu de l’Estat espanyol.\n23 de juliol de 2019 0\nEl model de Nous Tràmits Grup com a cas d’èxit\nACTUALITATAssessoriaDespatx ProfessionalNous Tràmits Grup\nEl 20 de juny vam tenir la visita a Nous Tràmits Grup del president de la Xarxa Internacional d’Assessories Iustime, Antonio Aladueña, que va voler venir a Girona per valorar un despatx professional en plena transformació digital com a cas d’èxit. Estem molt contents per la seva visita i perquè s’hagi interessant per com Nous Tràmits està liderant el canvi tecnològic al sector per oferir els millor serveis als clients. Aladueña va destacar la nostra ràpida adaptació a l’ús de les noves tecnologies i quin ha de ser el procés de transformació dels despatxos arreu de l’Estat per adaptar-se plenament als nous temps. Al final de la reunió amb el nostre CEO, Gerard Masa, vam fer aquesta entrevista a Sr. Aladueña:\n28 de juny de 2019 0\nGerard Masa t’explica les principals novetats de la Campanya de la Renda 2018\nPost de Gerard Masa, soci director NOUS TRÀMTS GRUP\nEl dia 2 d’abril ha arrencat la campanya de la Renta 2018, així que toca parlar dels dubtes que solen sorgir als contribuents en aquesta època i oferir algunes directrius bàsiques perquè, quan toqui fer-la, la tasca sigui lo més relaxada i fàcil possible i la factura fiscal el més baixa possible.\n3 d'abril de 2019 0\nDes de Nous Tràmits Grup us donem les gràcies\nAssessoriaConferènciesNous Tràmits Grup\nDes de Nous Tràmits Grup us volem donar les gràcies per acompanyar-nos en la sessió que vam organitzar dijous passat a l’Hotel Carlemany de Girona amb l’objectiu d’informar als assistents sobre les noves tendències en inversió. Va ser una satisfacció per tot l’equip del nostre despatx professional rebre la presència de 70 assistents i comprovar que tenien ganes de conèixer com invertir en un entorn guanyador, en una jornada que va tenir el suport d’Allianz a Espanya. El nostre CEO, Gerard Masa, va conduir l’acte i va presentar els ponents: Pere Anguila i Ignacio Berdejo, d’Allianz, i Jordi Sullà, assessor financer. Ponències breus i concises per destacar la importància d’estar ben assessorat en matèria d’inversor financera i no deixar-se dur per la banca. El refrigeri final va ser per posar en valor la jornada i compartir una bona estona amb amics i clients.\nDescobreix les noves tendències inversores\nACTUALITATInversionsJornadesNous Tràmits GrupNovetats\nDes de Nous Tràmits Grup hem organitzat un acte públic per presentar als assistents les noves tendències inversores, ara que està en crisi el model bancari. Us explicarem com invertir en un entorn guanyador quan el sector bancari pateix una crisi de confiança. Us presentarem com funciona una gestora de prestigi com Allianz i per què té tan èxit aquest tipus de model inversor en països com Alemanya, Holanda, Bèlgica… La jornada es farà a l’Hotel Carlemany de Girona, a partir de les 6 de la tarda i acabarà a les 19h30. Al final, se servirà un petit refrigeri a tots els assistents. Nous Tràmits Grup ha volgut impulsar aquest acte per aportar valor als clients i facilitar-los la màxima informació en temps de canvi de paradigma.\n7 de novembre de 2018 0\nEls autònoms estan preocupats per la seva desprotecció davant l’atur i la jubilació\nPost del Departament Fiscal de Nous Tràmits Grup\nUn estudi publicat recentment destaca que la majoria dels autònoms son homes de 40 i 51 anys que cotitzen per la base mínima i que estan preocupats per la seva des protecció davant l’atur i la jubilació.\nHi ha més de tres milions de treballadors autònoms a España, però la majoria cotitza per la base mínima. Aquesta és una de les conclusions que podem extreure de l’informe realitzat per l’Estudi Nacional de l’Autònom (ENA), elaborat per infoautónomos i la Universitat de Granada.\n16 d'octubre de 2018 0\nEl camí perquè puguis controlar la teva organització\nLes quatre funcions de la gestió empresarial:\nPlanificar consisteix en establir un pla conforme al que hagis de desenvolupar alguna cosa, especialment la teva activitat o la de la teva empresa.\nTu tens un pla?\nSaps on has d’arribar d’aquí a 1, 3 i 5 anys?\nAquest pla el desenvolupes i el desglosses anualment?\nAquest pla el baixes mes a mes?\nSi has contestat que no a alguna d’aquestes respostes, llavors, no estàs planificant.\n5 d'octubre de 2018 0\nPer què són atractius els fons d’inversió?\nEls fons d’inversió gaudeixen cada dia d’una major i millor reputació entre els inversors, fama que s’han guanyat a pols gràcies a tots els avantatges que acumulen i de les que et pots beneficiar per invertir-hi.\nEn simples paraules: en un fons d’inversió es posa en comú els diners (participacions) d’un grup de persones i una entitat gestora s’encarrega d’invertir-se en una sèrie d’actius, formant així la cartera d’inversió. Aquí trobem la primera de les seves principals avantatges i és que en triar per a tu els títols on invertir, t’estalvia el temps i els coneixements necessaris per estudiar els nombrosos mercats i et permet accedir a aquells que difícilment estarien a l’abast d’un inversor particular, com els fons de renda fixa o variable dels països emergents. Tot això amb un baix llindar per a la realització de la inversió, ja que hi ha fons les participacions van des d’un mínim d’1 €.\n4 de setembre de 2018 0


Reserva de plaça - HTSI\nHome / Graus / Admissió / Reserva de plaça /\nQuè haig de fer per reservar la meva plaça?\nUna vegada notificada l'admissió, el candidat rebrà per correu electrònic la confirmació d'admissió així com el document d'Acceptació de Reserva de Plaça que haurà de retornar emplenat i signat en el termini requerit. Si un candidat no retorna el document signat en el termini requerit, no es reservarà la plaça i per tant quedarà en llista d'espera.\nA més, el candidat haurà d'abonar l'import corresponent d'acord amb la modalitat de pagament escollida i adjuntar el justificant de la transferència bancària juntament amb el document d'Acceptació de Reserva de Plaza.\nEl pagament de reserva de plaça no és retornable, excepte en casos excepcionals que queden recollits en la Política de Devolució de Pagaments de la Facultat de Turisme i Direcció Hotelera Sant Ignasi.\n*La posada en marxa del programa està condicionada al fet que hi hagi un nombre mínim d'estudiants que el faci viable.


Més de 50 persones majors d'entre 60 i 85 anys participen en un taller d'estimulació de la memòria organitzat per l'Ajuntament de Rafelbunyol\nImatge del Taller de Memòria. EPDA\nEl Taller de Memòria municipal ha celebrat hui l'última sessió de l'any i, com no podia ser d'una altra manera, l'ha fet amb una temàtica molt nadalenca.\nDes d'octubre, més de 50 persones majors d'entre 60 i 85 anys participen en un taller d'estimulació de la memòria organitzat per l'Ajuntament de Rafelbunyol.\nEl taller, que s'està duent a terme en la Llar del Jubilat per tercer any consecutiu, ha despertat tant d'interés entre la població que s'han hagut de fer cinc grups que es reuneixen els dilluns i els dimecres.\nAmb l'objectiu de millorar la qualitat de vida de les persones majors, aquest taller, impartit per la psicòloga de l'Ajuntament, Carmen Belén Díaz, pretén exercitar la ment dels i les participants per a contribuir a reduir els lapsus de memòria quotidians d'aquest sector poblacional, tals com: Quina cosa venia a fer jo ací?, o Com es deia la filla del perruquer?\nLa memòria no té edat. Per això, aquest taller ofereix un gran nombre d'exercicis d'atenció i concentració, de percepció visual, de càlcul, de raonament abstracte, de llenguatge, de memòria, d'imaginació i d'orientació espacial eficaços i divertits que ajudaran a mantenir la ment activa i desperta, retardant l'envelliment del cervell i millorant les capacitats cognitives.\nDesprés de Reis i fins al mes de juny, el taller continuarà amb les seues sessions setmanals i, encara que la setmana que ve encara és lectiva, les classes se substituiran per un esmorzar de germanor.\n"Amb aquest taller, a més de trobar eines per a enfortir la seua memòria, han trobat amistats. Si fins i tot s'han fet un grup de WhatsApp", afirma la regidora de Salut, Rosa Astor. "La soledat i la depressió són dos aspectes a tractar tan importants com exercitar la ment. Des de l'Ajuntament estem molt contents dels bons resultats d'aquesta iniciativa", declara Rosa.